open-index/open-wikipedia-markdown huggingface dataset:
Daiane Limeira

**Daiane Limeira Santos Silva** (s. 7. syyskuuta 1997) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä viisi maaottelua.

Daiane edustaa ranskalaisseura Paris Saint-Germainia, jonne hän siirtyi norjalaisesta Avaldsnesista vuonna 2018.

## Lähteet
Patricia Guijarro

**Patricia ”Patri” Guijarro Gutiérrez** (s. 17. toukokuuta 1998 Palma de Mallorca) on espanjalainen jalkapalloilija. Hän on pelipaikaltaan keskikenttäpelaaja. Hän saavutti alle 20-vuotiaiden MM-kilpailuissa 2018 hopeaa ja hänet valittiin turnauksen parhaaksi pelaajaksi. Hän on pelannut Espanjan naisten maajoukkueessa 74 maaottelua ja tehnyt niissä 13 maalia.

Guijarro pelasi aikuisten arvokilpailuissa ensimmäisen kerran MM-kilpailuissa 2019. Hän tuli vaihdosta kentälle toisessa alkulohko-ottelussa ja pelasi kahdessa seuraavassa ottelussa täydet minuutit. EM-kilpailuissa 2022 hän pelasi täydet minuutit joukkueensa kaikissa neljässä ottelussa. Guijarro oli yksi pelaajista, joka jäi pois MM-kilpailuista 2023 vastalauseena päävalmentaja Jorge Vildan toiminnalle. Pariisin olympialaisissa 2024 Espanja sijoittui neljänneksi ja Guijarro pelasi kolme ottelua avauskokoonpanossa sekä tuli kolmessa muussa vaihdosta kentälle. EM-kilpailuissa 2025 Guijarro on ennen loppuottelua pelannut kaikki viisi ottelua avauskokoonpanossa. Hän teki maalin kolmannessa alkulohko-ottelussa Italiaa vastaan.

Guijarro edustaa kotimaassaan FC Barcelonaa. Hän voitti Barcelonan joukkueessa Mestarien liigan vuosina 2021, 2023 ja 2024. Vuoden 2023 loppuottelussa Wolfsburgia vastaan Guijarro teki joukkueensa kaksi ensimmäistä maalia, kun Barcelona nousi 0–2-tappioasemasta 3–2-voittoon.

## Lähteet
Silvia Meseguer

**Silvia Meseguer Bellido** (s. 12. maaliskuuta 1989 Alcañiz) on espanjalainen jalkapalloilija. Hän on pelipaikaltaan keskikenttäpelaaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 67 maaottelua ja tehnyt niissä viisi maalia.

Meseguer edustaa kotimaassaan Atlético Madridia.

## Lähteet
Andrea Sánchez Falcón

**Andrea Sánchez Falcón** (s. 28. helmikuuta 1997 Arucas) on espanjalainen jalkapalloilija. Hän on pelipaikaltaan keskikenttäpelaaja tai hyökkääjä. Hän pelasi ensimmäisen maaottelunsa Espanjan naisten maajoukkueessa vuonna 2017 ja on vuoden 2019 MM-kilpailujen päättyessä pelannut kymmenen maaottelua ja tehnyt niissä yhden maalin.

Falcón edustaa kotimaassaan Atlético Madridia.

## Lähteet
Celia Jiménez Delgado

**Celia Jiménez Delgado** (s. 20. kesäkuuta 1995 Alcaudete) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 24 maaottelua.

Jiménez on pelannut seuratasolla kotimaansa lisäksi Yhdysvalloissa ja Ruotsissa.

## Lähteet
Ivana Andrés

**Ivana Andrés Sanz** (s. 13. heinäkuuta 1994 Ayelo de Malferit) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 22 maaottelua. Hän pelasi ensimmäisen maaottelunsa vuonna 2015.

Ivana on edustanut kotimaassaan vuoteen 2018 saakka Valenciaa, kausina 2018–2020 Levantea ja kesästä 2020 alkaen Real Madridia.

## Lähteet
Andrea Pereira

**Andrea Pereira Cejudo** (s. 19. syyskuuta 1993) on espanjalainen jalkapalloilija. Hän on pelipaikaltaan puolustaja. Hän on pelannut Espanjan naisten maajoukkueessa vuoden 2019 MM-kilpailujen päättyessä 26 maaottelua. Hän pelasi ensimmäisen maaottelunsa vuonna 2016.

Pereira edustaa kotimaassaan FC Barcelonaa, jonne hän siirtyi vuonna 2018 Atlético Madridista.

## Lähteet
Kimmo Alkio

**Kimmo Tapio Alkio** (s. 1963) on suomalainen yritysjohtaja. Hän toimi it-palveluyhtiö Tiedon (nyk. Tietoevry) toimitusjohtajana vuosina 2011–2025. Ennen Tiedolle siirtymistään Alkio toimi tietoturvayhtiö F-Securen toimitusjohtajana vuosina 2006–2011. Ennen F-Securea hän työskenteli Nokian palveluksessa.

## Lähteet

## Aiheesta muualla
*
Emil Wilhelm Stenius

**Emil Wilhelm Stenius**  (27. marraskuuta 1851 Juuka – 16. toukokuuta 1918 Pieksämäki) oli suomalainen maaherra. Hän oli Kuopion läänin kuvernööri 1905–1911.

Stenius kävi Haminan kadettikoulun 1866–1874. Hän yleni everstiksi ja oli 7. Hämeenlinnan tarkkampujapataljoonan komentaja vuodesta 1901 vuoteen 1902, jolloin hän jäi lakkautuspalkalle. Hän oli sitten Tampereella konepajan isännöitsijänä, kunnes hänet nimitettiin vuonna 1905 Kuopion läänin kuvernööriksi, jossa virassa hän oli vuoteen 1911.

Steniuksen puoliso oli 1879 Agnes Alexandra Nymalm, ja heillä oli neljä lasta.

## Lähteet
Verena Schweers

**Verena Schweers** (o.s. ** Faißt**, s. 22. toukokuuta 1989) on saksalainen jalkapalloilija. Hän oli pelipaikaltaan puolustaja. Hän pelasi Saksan maajoukkueessa 47 maaottelua ja teki niissä kolme maalia. Hän pelasi ensimmäisen kerran maajoukkueessa lokakuussa 2010 Australiaa vastaan. MM-kilpailuissa 2019 hän pelasi avauskokoonpanossa kolmessa Saksan viidestä ottelusta.

Schweers edusti seuratasolla kotimaassaan SC Freiburgia vuosina 2006–2010, VfL Wolfsburgia vuosina 2010–2016 ja Bayern Müncheniä vuosina 2016–2020. Hän oli voittamassa Mestarien liigaa vuosina 2013 ja 2014.

## Lähteet

## Aiheesta muualla
Antti Helander

**Antti Daniel Helander** (24. helmikuuta 1851 Haapajärvi – 7. elokuuta 1929 Viipuri) oli suomalainen rehtori, valtiopäivämies ja tietokirjailija.

## Henkilöhistoria
Helanderin vanhemmat olivat Sotkamon kirkkoherra, rovasti Reinhold Helander (1824–1881) ja Sofia Forsman. Hän pääsi ylioppilaaksi 1869 Oulun ruotsalaisesta alkeisoppilaitoksesta ja valmistui filosofian kandidaatiksi 1877 Helsingin yliopistosta sekä suoritti kasvatusopin tutkinnon 1886. Helander toimi Turun suomalaisen yksityislyseon opettajana ja johtajana 1879-1887 ja vuodesta 1887 Viipurin suomalaisen klassillisen lyseon maantiedon ja suomen kielen vanhempana lehtorina. Hän oli myös koulun rehtori vuodesta 1910 alkaen. Helander jäi eläkkeelle 1926. Helander oli pappissäädyssä edustaja valtiopäivillä 1899 ja 1900. Hän oli myös Viipurin kaupunginvaltuuston jäsen 1899–1907. Vuonna 1919 hän julkaisi muistelmateoksen **Koulumiehen muistoja ja kokemuksia*. 

== Teoksia ==
* *Suomalainen stilistiikki : suomalaisia oppilaitoksia varten* teoksessa *Kertomus Viipurin suomalaisesta klassillisesta lyseistä lukuvuodelta 1892-1893*. Clouberg ja K., Viipuri 1893
* *Kodin ja koulun yhteisvaikutuksesta : palanen induktiivista koulupedagogiikkia* teoksessa *Kertomus Viipurin suomalaisesta klassillisesta lyseistä lukuvuodelta 1894-1895*. Clouberg ja K., Viipuri 1895
* *Oppikirja kansantaloudessa : kauppakouluja varten*. Clouberg ja K., Viipuri 1895, 2. painos nimellä  *Kansantalouden oppikirja : kauppakouluja varten*. Wiipurin sanomain kirjapaino, Wiipuri 1900
* *Oppikirja Suomen taloudellisessa lainsäädännössä : kauppakouluja varten*. Wiipurin sanomain kirjapaino, Wiipuri 1897, 2. korj. ja lisätty painos nimellä *Suomen taloudellisen lainsäädännön oppikirja kauppakouluja varten*. Otava 1904
* *Tyylioppi : alkeisharjoituksia ja ainejäsennyksiä kansa-, tyttö- ja oppikouluja varten*. 2. korjattu ja lisätty painos Otava 1903
* *Viipurin museo : opastava luettelo. 1*. Viipurin museo, Viipuri 1909
* *Viipurin museo : opastava luettelo. 2*. Viipurin museo, Viipuri 1913
* *Viipurin museo : opastava luettelo. 3*. Viipurin museo, Viipuri 1917
* *Koulumiehen muistoja ja kokemuksia*. Kustannus oy. Kirja, Tampere 1919
* *Wiipurin museo : opastava luettelo. 4*. Viipurin museo, Viipuri 1919, lisäpainos N:o 5 1921
* *Wiipurin museo : opastava luettelo. 6*. Viipurin museo, Viipuri 1923
* *Wiipurin museo : opastava luettelo. 7''. Viipurin museo, Viipuri 1926

## Lähteet
Dieci

**Dieci** on vuonna 1962 perustettu italialainen yritys. Se valmistaa esimerkiksi kurottajia, joiden valmistuksen se aloitti vuonna 1983 ensimmäisenä Euroopassa.

## Lähteet
José Arce

**José Arce** (15. lokakuuta 1881 – 27. heinäkuuta 1968) oli argentiinalainen lääkäri, poliitikko ja diplomaatti. Hän toimi Yhdistyneiden kansakuntien yleiskokouksen puheenjohtajana Yhdistyneiden Kansakuntien yleiskokouksen toisessa erityisistunnossa 16. huhtikuuta 1948 ja 21. syyskuuta 1948 välisenä aikana.

Arce syntyi maatilalla Loberiassa ja kastettiin Balcarcessa (täydellinen nimi *Marcos Jose Arce*). Vasta viisitoistavuotiaana hän aloitti opiskelun Buenos Airesin yliopiston lääketieteellisessä tiedekunnassa, josta valmistui lääkäriksi vuonna 1903 luokkansa parhaana. Hänestä tuli kirurgi ja yliopiston anatomian professori vain 25-vuotiaana. Hän oli myös kirurgian professori ja edusti maataan vuonna 1907 Latinalaisen Amerikan lääketieteellisessä kongressissa Montevideossa.

Vuonna 1945 Arcesta tuli suurlähettiläs Shanghaihin ja hän oli Argentiinan pysyvä edustaja YK:ssa vuosina 1946-1949, jonka aikana Argentiina oli turvallisuusneuvoston jäsen vuosina 1948-1949. Arce oli vuonna 1948 erityispuheenjohtaja Pariisissa pidetyssä istunnossa jossa käsiteltiin Palestiinan tilannetta. Postimerkkien kerääjänä Arce ehdotti, että myös Yhdistyneet Kansakunnat julkaisisi omia postimerkkejä, mikä toteutui vuonna 1951, kun Yhdistyneiden kansakuntien postihallinto perustettiin.

Juan Perónin hallituksen aikana hän lähti maanpakoon Madridiin ja  ja Yhdysvaltoihin. Hän kirjoitti useita kirjoja, joihin kuului kolmiosainen omaelämäkerta, Francisco Francolle omistettu kirja ja manifesti Falklandinsaarten palauttamisesta Argentiinan hallintaan.

Arcella oli yksi tytär, joka kuoli 14-vuotiaana Pariisissa vuonna 1922. Joitakin päiviä myöhemmin hän lahjoitti kirjat tiedekunnan kirjastolle, joka nimettiin hänen tyttärensä María Antonieta Arcen mukaan. Hän lahjoitti Buenos Airesin talonsa presidentti Julio Rocalle omistetuksi museoksi. Hän sai paljon kunnianosoituksia yliopistoilta ja hallituksilta eri puolilla maailmaa.

## Lähteet
Holborn

**Holborn** [ˈhəʊbə(r)n] on alue Lontoon Camdenin kaupunkipiirissä, West Endin ja Cityn välissä ja Clerkenwellistä etelään. Se muodosti oman metropolihallintopiirinsä vuoteen 1965 asti, jolloin se yhdistyi St Pancrasin ja Hampsteadin kanssa Camdenin kaupunkipiiriksi. Alueen nimi tulee keskienglannin sanoista *hol* (’rotko’) ja *bourne* (’puro’), ja se viittaa ilmeisesti Fleetjokeen, joka virtaa nykyään Fleet Streetin alapuolisessa tunnelissa.

## Kaupunkikuva

Alueen pääkatu tunnetaan nimellä ’Holborn’ Holborn Viaductin ja Holborn Barsin välillä ja nimellä ’High Holborn’ Holborn Barsin ja Drury Lanen välillä. Katu kivettiin jo vuonna 1417 kuningas Henrik V:n käskystä, mutta vielä kuningatar Elisabetin aikakaudella (1558–1603) sen varrella oli enimmäkseen puutarhoja.

Holborn Barsin kohdalla oli tullipuomi, jonka luona perittiin Cityyn saapuvilta vaunuilta yhden tai kahden pennin suuruinen tullimaksu. Lontoon Towerista ja Newgaten vankilasta kuljetettiin Holbornia pitkin kuolemaantuomittuja hirtettäviksi Tyburnin kylään, lähelle nykyistä Marble Archia, aina vuoteen 1783 asti – kaikkiaan yli 650 vuoden ajan.

Historiallisesti Holborn oli tärkeä, sillä siellä sijaitsi Inns of Courtin lakimiesseurojen tiloja, köyhäinsairaala sekä ranskalaisen Clunyn luostarin munkinkammioita. Kaupunginosassa toimii edelleen kaksi Inns of Courtin neljästä lakimiesseurasta, Gray’s Inn ja Lincoln’s Inn. Aikaisemmin siellä pitivät majaa myös kaksi Inns of Chanceryn valmistelevien lakimiesten seuraa, Staple Inn ja Barnard’s Inn. Staple Inn sijaitsi Holbornin etelälaidalla, vuonna 1585 rakennetussa tudortyylisessä rakennuksessa, jossa koulutettiin lakimiehiä ja tullattiin villaa.

High Holbornista etelään ja Kingswaystä itään sijaitseva Lincoln’s Inn Fields on Lontoon suurimpia (5&nbsp;ha) ja vanhimpia julkisia aukioita. Sen alkuperäisen asemakaavan laati arkkitehti Inigo Jones 1618, mutta aukio rakennettiin nykyiseen muotoonsa vasta 1700-luvun alussa. Sen ympäristö oli yläluokan suosimaa asuinaluetta. Aukiolla on ristinmuotoinen puistoalue, jossa kasvaa muun muassa alabamantrumpettipuita ja suuria plataaneja. Sitä ympäröi yhä useita historiallisesti merkittäviä rakennuksia, kuten Sir John Soane’s Museum pohjoisessa, Lincoln’s Inn idässä ja Royal College of Surgeons (1835–36) etelässä.

Kuningatar Viktoria vihki marraskuussa 1869 käyttöön Holborn Viaductin, joka ylitti Holborn Valleyn ja yhdisti laakson vastakkaisilla puolilla sijaitsevat Holborn Hillin ja Cityn paremmin toisiinsa. Viaduktin eteläpuolelle avattiin vuonna 1874 Holborn Viaductin rautatieasema Lontoon paikallisjunien käyttöön. Rautatieasema suljettiin 1990 ja sen alapuolelle rakennettiin maanalainen Thameslinkin asema, josta pääsee junalla Lutonin ja Gatwickin lentoasemille.

Holbornissa sijaitsee Anglia Ruskin Universityn Lontoon kampus. 

## Lähteet

## Aiheesta muualla
Luis Padilla Nervo

**Luis Padilla Nervo** (19. elokuuta 1894 Zamora, Michoacán – 9. syyskuuta 1985 Mexico City) oli meksikolainen poliitikko ja diplomaatti. Hän oli Meksikon ensimmäinen suurlähettiläs Yhdistyneissä kansakunnissa, ulkoministeri ja Yhdistyneiden kansakuntien yleiskokouksen kuudennen istunnon puheenjohtaja.

## Ura
Nervo opiskeli lakia Universidad Nacional Autónoma de Méxicossa. Hän teki myös jatkotutkintoja amerikkalaisissa, ranskalaisissa ja brittiläisissä yliopistoissa. Hän edusti Meksikoa San Franciscon konferenssissa vuonna 1945 ja allekirjoitti Yhdistyneiden kansakuntien peruskirjan. Lisäksi hän oli ensimmäinen Meksikon suurlähettiläs Yhdistyneissä kansakunnissa ja Yhdistyneiden kansakuntien turvallisuusneuvoston jäsen. Kuudennessa istunnossa hän oli Yhdistyneiden kansakuntien yleiskokouksen puheenjohtaja.

Padilla Nervo oli myös suurlähettiläänä El Salvadorissa, Paraguayssa, Unescossa, Costa Ricassa ja Tanskassa. Meksikon julkishallinnossa hän toimi sisäasiainministeriössä, opetusministeriössä ja työministeriössä. Hänet valittiin kansainvälisen tuomioistuimen tuomariksi vuosiksi 1964–1973.

## Lähteet

## Aiheesta muualla
*
Andressa Cavalari Machry

**Andressa Cavalari Machry**, taiteilijanimeltään **Andressinha** (s. 1. toukokuuta 1995) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 71 maaottelua ja tehnyt niissä kymmenen maalia. Ensimmäisen naisten maaottelunsa hän pelasi 17-vuotiaana.

Andressinha on pelannut kotimaansa lisäksi Yhdysvalloissa Houston Dashin ja Portland Thornsin joukkueissa.

## Lähteet
Frederick Boland

**Frederick Henry Boland** (11. tammikuuta 1904 – 4. joulukuuta 1985) oli irlantilainen diplomaatti, joka toimi ensimmäisenä Irlannin suurlähettiläänä sekä Yhdistyneessä kuningaskunnassa että Yhdistyneissä Kansakunnissa. Boland oli naimisissa taidemaalari Frances Kellyn kanssa ja hänellä oli viisi lasta, mukaan lukien tyttärensä Eavan Boland, joka on Irlannin tunnetuimpia runoilijoita.

## Varhainen elämä ja koulutus
Frederick Boland syntyi 11. tammikuuta 1904  32 Edenvale Roadilla, Ranelagh CharlotteN (o.s. Nolan Taylor) ja Henry Patrick Bolandin poikana. Vanhemmat  menivät naimisiin 5. syyskuuta 1900 Rathgarissa. Hänen isänsä syntyi Clonmelissa, kun hänen äitinsä syntyi Dublinissa. 
.Hänet koulutettiin Clongowes Wood College -yliopistossa, St Olave -oppilaitoksessa, Trinity Collegessa ja King's Innsissa Dublinissa, jossa hän suoritti B.A. ja LL.B. tutkinnot. Hän meni naimisiin maalari Frances Kellyn kanssa 11. helmikuuta 1935 Pyhän Mikaelin kirkossa, Dún Laoghairessa. Hän  suoritti tutkinnon  klassikasta Trinityssä. Hän suoritti myös tutkinnon Harvardissa, Chicagossa Pohjois-Carolina-yliopistossa Chapel Hillissä vuosina 1926-1928 Rockefeller-stipendinä. Hän sai kunnia lakitutkinnon Dublinin yliopistosta.

## Ura
Boland oli ulkoasiainministeriön apulaisministeri 1939–1946, ennen kuin hänestä tuli ministeri, jota virkaa hän piti vuoteen 1950 saakka. Tässä tehtävässä hän johti neuvotteluja vuonna 1949, mikä muutti Irlannin aseman Kansainyhteisön jäsenestä tasavallaksi. Hän yksityisesti kritisoi tapaa, jolla Taoiseach, John A. Costello hoiti asian, sanoen, että "hänellä on yhtä paljon käsitystä diplomatiasta kuin minulla on astrologiasta."

Hän toimi ensimmäisenä Irlannin suurlähettiläänä Lontoossa vuodesta 1950 vuoteen 1956, johtuen enimmäkseen siitä, ettei hän kyennyt yhteistyöhön vuosien 1948–1951 ulkoministerin Sean MacBriden kanssa. Vuonna 1956 hänestä tuli Irlannin suurlähettiläs Yhdistyneissä Kansakunnissa. Boland oli Yhdistyneiden Kansakuntien yleiskokouksen puheenjohtaja 12. lokakuuta 1960, kun Nikita Hruštšov otti kenkänsä jalasta ja pisti sen pöydälle.

Sitten Boland toimi Trinity Collegen Dublinin 21. kanslerina vuosina 1963–1982.

## Lähteet
Jessica Townsend

**Jessica Townsend** (s. 18. huhtikuuta 1985 Caloundra, Queensland) on australialainen kirjailija, joka tunnetaan lasten fantasia-romaanisarjasta *[[Nevermoor]]*. Hänen esikoisromaaninsa *Nevermoor: The Trials of Morrigan Crow* (2017) voitti Book of Year -palkinnon Australian Book Industry Awards -kilpailussa. 20th Century Fox on hankkinut kirjan elokuvaoikeudet.

## Teokset
* 
* 
* 

## Lähteet
Havana Solaun

**Havana Solaun** (s. 23. helmikuuta 1993) on jamaikalainen jalkapalloilija. Hän on pelipaikaltaan keskikenttäpelaaja. Hän on pelannut Jamaikan naisten maajoukkueessa vuoden 2019 MM-kilpailujen loppuun mennessä viisi maaottelua ja tehnyt niissä yhden maalin. MM-kilpailuissa hän pelasi Jamaikan kaikissa kolmessa ottelussa ja teki Australiaa vastaan joukkueensa ainoan maalin koko kisoissa.

Solaun on pelannut Yhdysvalloissa Floridan yliopiston joukkueessa, Seattle Reignissä ja Washington Spiritissä. Vuonna 2019 hän siirtyi norjalaisseura Kleppiin.

## Lähteet
Víctor Andrés Belaúnde

**Víctor Andrés Belaúnde Diez Canseco** (15. joulukuuta 1883 – 14. joulukuuta 1966) oli perulainen diplomaatti, joka johti Yhdistyneiden kansakuntien yleiskokouksen neljättätoista  ja neljättä erityisistuntoa.

Belaúnde syntyi Arequipassa Perussa. Saatuaan varhaisen koulutuksensa Escuela San Vicente ja San José (Colegio San José), hän päätti opiskella lakia Universidad Nacional de San Agustín de Arequipassa ja siirtää myöhemmin opintojensa suorittamiseen San Marcosin kansallisesta yliopistossa Limassa . Oikeustieteen tutkinnon lisäksi hän sai myös tohtorintutkinnon poliittisista tieteistä ja hallinnosta sekä kirjallisuudesta vuonna 1911.

Belaúnde, joka työskenteli koko hänen ammatillisen uransa ajan: Perun ulkosuhteiden ministeriössä sihteerinä, josta tuli sihteeri Espanjan ja Argentiinan edustoon. Hän neuvotteli Brasilian kanssa rajakysymyksistä ja toimi asiainhoitajana  Saksassa (1914) ja Boliviassa (1945), täysivaltaisena suurlähettiläänä Uruguayssa vuonna 1919, Kolumbiassa vuonna 1934 ja Sveitsissä vuonna 1936, Perun valtuuskunnan puheenjohtaja Kansainliitossa (1945), jossa hänellä oli tilaisuus liittyä San Franciscoon sopimuksen allekirjoittajien joukkoon, jolla perustettiin Yhdistyneiden kansakuntien järjestö, ja toimi myös rehtorina   Perun katolisessa yliopistossa (1965).

Hän luennoi myös hispaanilais-latinalaisamerikkalaisesta kulttuurista eri yliopistoissa ollessaan maanpaossa Yhdysvalloissa, kuten Columbian yliopistossa, Miamin yliopistossa ja Chicagon yliopistossa. Vuonna 1930 hän luennoi Albert Shawin luennon diplomatian historiasta Johns Hopkinsin yliopistossa. Hänet valittiin Yhdysvaltain taide- ja tiedeakatemian kunniajäseneksi 1944.

Hän kuoli New Yorkissa.

## Perhe

Victor Andrés Belaunde kuului merkittävään Perun poliittiseen perheeseen. Hänen veljenpoika Fernando Belaunde Terry oli Perun presidentti kahdesti; hänen veljensä Rafael Belaunde Diez Canseco oli  Perun pääministeri vuodesta 1945-1946; ja hänen isoisänsä Pedro Diez Canseco oli myös Perun presidentti kolme kertaa

## Lähteet
Johanna Elsig

**Johanna Elsig** (s. 1. marraskuuta 1992) on saksalainen jalkapalloilija. Hän on pelipaikaltaan puolustaja. Hän on pelannut Saksan maajoukkueessa vuoden 2019 MM-kilpailujen päättyessä 12 maaottelua. Hän esiintyi ensimmäisen kerran maajoukkueessa huhtikuussa 2017 Kanadaa vastaan. Elsig kuului MM-kilpailuissa 2019 Saksan joukkueeseen mutta ei päässyt turnauksessa pelaamaan.

Elsig on seuratasolla edustanut kotimaassaan Bayer Leverkusenia vuosina 2010–2012 ja Turbine Potsdamia vuodesta 2012.

## Lähteet
Poliana Barbosa Medeiros

**Poliana Barbosa Medeiros** (s. 6. helmikuuta 1991 Ituiutaba) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 63 maaottelua ja tehnyt niissä viisi maalia. Hän pelasi ensimmäisen aikuisten maaottelunsa vuonna 2012.

Poliana on kotimaassaan edustanut pisimpään São Joséa. Hän on lisäksi pelannut Islannissa ja Yhdysvalloissa.

## Lähteet
Jiří Pospíšil (koripalloilija)

**Jiří Pospíšil** (9. syyskuuta 1950 Brno – 13. kesäkuuta 2019) oli Tšekkoslovakiaa edustanut koripalloilija.

Laitahyökkääjänä pelannut Pospíšil pelasi Tšekkoslovakian miesten maajoukkueessa vuosina 1969–1980 ja voitti EM-pronssia Belgiasta 1977. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972, kuudenneksi Montréalissa 1976 ja yhdeksänneksi Moskovassa 1980. Hän kuului maajoukkueen kokoonpanoon myös vuosien 1970 ja 1978 MM-kilpailuissa sekä vuosien 1971, 1973, 1975 ja 1979 EM-kilpailuissa.

Pospíšil saavutti lukuisia mitaleita maansa pääsarjasta muttei voittanut sen mestaruutta. Vuonna 2016 hänet nimettiin Tšekin koripallon hall of fameen. Pospíšil kuoli 68-vuotiaana 13. kesäkuuta 2019.

## Lähteet
* Profiili Tšekin olympiakomitea 

### Viitteet

## Aiheesta muualla
* Jiří Pospíšil Bio, Stats, and Results Olympics at Sports-Reference.com 
* Profiili FIBA Archive 
*
Williams JPH1

**Williams JPH1** ja sen kehitysversio **Williams JPH1B** on brittiläisen Williamsin valmistama kilpa-auto, jolla kilpailtiin FIA Formula Two Championship -sarjassa kausilla 2009–2012. Auto julkistettiin 2. maaliskuuta 2009 Brands Hatchin moottoriradalla Britanniassa.

## Lähteet

## Aiheesta muualla
AdvFS

**AdvFS** (*Advanced Filesystem*) on Digital Equipment Corporationin kehittämä tiedostojärjestelmä. AdvFS on journaloiva tiedostojärjestelmä, joka on suunniteltu toimimaan myös klusteroiduissa ympäristöissä. AdvFS:n maksimikoko on 16 teratavua. Tiedostojärjestelmässä on muun muassa tuki tilannekuvan () tallentamiselle ja sisäänrakennettu tuki taltioiden hallintaan.

Tiedostojärjestelmä esiteltiin Digital Unix -käyttöjärjestelmässä 1990-luvun puolivälissä. Hewlett-Packard julkaisi tiedostojärjestelmän lähdekoodit GPLv2-lisenssillä vuonna 2008. Lähdekoodit sisältävät alkuperäisen Tru64 Unix -alustalla käytetyn version sekä työn alla olleen käännöksen HP-UX -käyttöjärjestelmälle.

## Lähteet

## Aiheesta muualla
* Tru64 AdvFS Technology Sourceforge-sivustolla 
* Failure-Atomic Updates of Application Data in a Linux File System (PDF)
Tilannekuva

**Tilannekuva** () on tietotekniikassa järjestelmän kyky *jäädyttää* tiedostojärjestelmän tilanne tarkaksi kopioksi estämättä sen samanaikaista käyttöä (*live system*). Tyypillinen käyttötilanne on varmuuskopion ottaminen.

Linuxissa tilannekuvan tallentaminen on Logical Volume Manager (LVM) kerroksen omainaisuus, joka tukee useita tiedostojärjestelmiä. LVM1 tukee vain luettavia tilannekuvia kun taas LVM2 tukee luettavia ja kirjoitettavia tilannekuvia. Windowsissa vastaavan toiminnon suorittaa Volume Shadow Copy Service.

Eräissä tiedostojärjestelmissä kuten AdvFS ja ZFS on itsessään tuki tilannekuvan tallentamiselle. Myös Plan 9 -käyttöjärjestelmän fossil tukee tilannekuvia.

## Lähteet
Perhosten keräily

**Perhosten keräily** on yksi tunnetuimmista ja vanhimmista hyönteistutkimuksen muodoista ja keräilyharrastuksista. Tämä on siinä mielessä kiinnostava ala, että siinä ei tarvita valtaisaa kallista välineistöä ja se on ainakin nuorison keskuudessa ollut suositumpaa kuin muiden niveljalkaisten tutkmus. Enimmäkseen on keräilty satunnaisesti päiväperhosia. Toisaalta esimerkiksi vesiperhosia on tutkittu suhteellisen vähän. Myös vakavasti otettavat tiedemiehet ovat keräilleet perhosia eri puolella maapalloa. Hyönteistenkeräilyharrastus on laji, jossa keräilyn kohde on tarkoitus tappaa.

Perhosia on keräilty perhoshaavin ja erilaisten syöttien avulla. Pimeänä aikana on kirkas valonlähde ja vaaleana taustana esimerkiksi lakana tarpeen. Myrkkynä on käytetty enimmäkseen etikkaeetteriä. Kiinni saadut perhoset on levitetty laudalle, jotta yksityiskohdat saadaan esiin lajien ja sukupuolen tunnistamiseksi. Myöhemmin ne on neulattu ohuilla neuloilla näytteiksi. Näin on merkitty myös pyydystysaika ja paikka. Eräät perhoslajit ovat rauhoitettuja, tunnetuimpana apolloperhonen, mutta yleisesti ottaen yksittäisen yksilön pyydystäminen kokoelmaan ei vaaranna lajia.

## Lähteet
Lisa Boattin

**Lisa Boattin** (s. 3. maaliskuuta 1997) on italialainen jalkapalloilija. Hän on pelipaikaltaan puolustaja. Hän oli Italian alle 17-vuotiaiden maajoukkueen kapteeni, kun se saavutti EM-pronssia vuonna 2014. Hän on pelannut Italian naisten maajoukkueessa vuoden 2019 MM-kilpailujen päättyessä 22 maaottelua. MM-kilpailuissa 2019 hän tuli kolmessa ottelussa vaihtopelaajana kentälle ja pelasi yhteensä 97 minuuttia.

Boattin edustaa kotimaassaan Juventusta.

## Lähteet

## Aiheesta muualla
Turva-alusta

**Turva-alusta** tai **iskua vaimentava alusta** on putoamispinta, jonka tavoitteena pienentää loukkaantumisriskiä siihen pudotessa.

SFS-EN 1177 -standardin mukaiset turva-alustan materiaalin minimipaksuudesta ja suurimasta sallitusta vapaa putoamiskorkeudesta tulee standardin mukaisesta testistä tai siinä olevasta taulukosta. Taulukossa määritellyt materiaalit ovat: nurmikko/pintamaa, kaarna joka raekoko on 20 mm–80 mm, hake joka raekoko 5 mm–30 mm ja hiekka ja sora  joka on luonnon pyöristämää ja pestyä, joka raekoko 0,25 mm–8 mm. Hiekan ja soran tulee olla raekoon lisäksi sen tulee olla luonnon pyöristämää ja pestyä, eikä siinä saa olla mukana juurikaan silttiä tai savea.

## Lähteet
Nevermoor

**Nevermoor** on australialaisen Jessica Townsendin kirjoittama fantasiakirjasarja. Sarjasta on ilmestynyt suomeksi kolme kirjaa: *Nevermoor: Morriganin koetukset,* *Meinioseppä**: *'Morriganin kutsumus* ja Onttorokko: *Morriganin ajojahti''.Sarjan ensimmäisen kirjan elokuvaoikeudet on myyty 20th Century Foxille

Sarja kertoo Morrigan Korppista, joka on meinioseppä ja yksi maailman vaarallisimmista olennoista.

## Sarjan teokset
* 
* 
* 

## Lähteet
Manitou (yritys)

**Manitou Group** on ranskalainen vuonna 1953 perustettu yritys. Se valmistaa esimerkiksi trukkeja ja kurottajia. Suomessa Manitou-kurottajien maahantuojana toimii MN-Lifttek Oy.
Aivi Luik

**Aivi Belinda Kerstin Luik** (s. 18. maaliskuuta 1985) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa 43 maaottelua ja tehnyt niissä yhden maalin. MM-kilpailuissa 2019 hän pääsi kentälle vaihtopelaajana vain yhden ottelun lopussa. Hän pelasi ensimmäisen maaottelunsa vuonna 2010.

Luik on seuratasolla pelannut kotimaansa lisäksi muun muassa Islannissa, Englannissa, Norjassa, Ruotsissa, Espanjassa ja Italiassa. Hän on elokuusta 2022 alkaen edustanut ruotsalaisseura Häckeniä

Luikin vanhemmat ovat Unkarista ja Ruotsista, ja hänellä on virolaisia sukujuuria.

## Lähteet
Amy Harrison

**Amy Harrison** (s. 21. huhtikuuta 1996 Camden) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa vuoden 2019 MM-kilpailujen päättyessä 11 maaottelua. Vuoden 2019 MM-kilpailuissa hän pääsi kentälle vasta neljännesvälieräottelussa Norjaa vastaan aivan jatkoajan lopussa.

Harrison on seuratasolla edustanut pitkään Sydney FC:tä. Vuonna 2019 hän pelasi Yhdysvaltoissa Washington Spiritin joukkueessa ja vuonna 2020 hän siirtyi Alankomaihin PSV:n joukkueeseen.

## Lähteet
Teigen Allen

**Teigen Allen** (s. 12. helmikuuta 1994 Sydney) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2019 MM-kilpailuja 40 maaottelua. Hän on kuulunut Australian MM-kisajoukkueeseen vuosina 2011 ja 2019. Vuoden 2011 kisoissa hän pääsi yhdessä ottelussa vaihtopelaajana kentälle mutta jälkimmäisissä hän ei pelannut lainkaan.

Allen on seuratasolla pelannut kotimaansa lisäksi Yhdysvalloissa ja Norjassa.

## Lähteet
Lautaro (Kouvola)

**Lautaro** on Kouvolan kaupungin pienalue ja asuinalue, Valkealan suuralueella. Se koostuu pääosin 1990- ja 2000-luvuilla rakennetuista pientaloista. Lautaro sijaitsee Jokelan kaupunginosassa, Jokelan kylästä etelään lähellä vanhaa Valkealan kunnan ja Kouvolan rajaa.

Lautaron lähin koulu ja kauppa (S-market) sijaitsee Jokelassa, noin 1,5 kilometrin päässä.
Lucy Staniforth

**Lucy Staniforth** (s. 2. lokakuuta 1992) on englantilainen jalkapalloilija. Hän on pelipaikaltaan keskikenttäpelaaja. Hän on pelannut Englannin naisten maajoukkueessa helmikuun 2021 loppuun mennessä 16 maaottelua ja tehnyt niissä kaksi maalia. Ensimmäisen maaottelunsa hän pelasi syyskuussa 2018. MM-kilpailuissa 2019 hän pääsi kentälle vain neljännesvälieräottelussa vaihtopelaajana.

Staniforth edustaa seuratasolla Manchester Unitedia. Kausina 2018–2020 hän edusti Birmingham Cityä. Hänen aiempia seurojaan ovat Sunderland, jossa hän oli joukkueen kapteeni, Liverpool, Bristol Academy ja Lincoln.

## Lähteet
C18 (C-standardi)

**C18** on C-kielen ISO-standardiversio ISO/IEC 9899:2018, joka julkaistiin kesäkuussa 2018. Standardiin viitataan toisinaan myös nimellä C17.

C18 korvasi aiemman standardin C11. 

C18-versiossa ei ole merkittäviä uusia ominaisuuksia, mutta siinä on eräitä korjauksia ja tarkennuksia.

C18-standardin seuraajasta odotetaan äänestystä vuonna 2023, jolloin sen nimeksi tulisi C23 (epävirallisesti nimellä C2x).

## Lähteet

## Aiheesta muualla
* Clarification Request Summary for C11 
*  - viimeinen luonnos
Joelle Murray

**Joelle Murray** (s. 7. marraskuuta 1986) on skotlantilainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 48 maaottelua ja tehnyt niissä yhden maalin. Hän kuului MM-kisajoukkueeseen mutta ei päässyt turnauksessa pelaamaan. Ensimmäisen maaottelunsa hän pelasi elokuussa 2007.

Murray edustaa kotimaassaan Hiberniania.

## Lähteet
Joanne Love

**Joanne ”Jo” Love** (s. 6. joulukuuta 1985) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 191 maaottelua ja tehnyt niissä 13 maalia. Hän kuului MM-kisajoukkueeseen mutta ei päässyt turnauksessa kentälle. Ensimmäisen maaottelunsa hän pelasi vuonna 2002.

Love edustaa kotimaassaan Glasgow Cityä.

## Lähteet
Sokkoleikki

**Sokkoleikki** on leikki, jota leikittäessä yhden tai useamman leikkijän silmät ovat sidottuna siten, etteivät he näe. Leikkien tarkoituksena on tunnistaa joku henkilö, saada kiinni joku henkilö, kilpailla nopeudesta tai taitavuudesta, tai jokin näiden yhdistelmä. Sokkoleikkejä on runsaasti erilaisia, niin sisä- kuin ulkoleikkejä.

## Erilaisia sokkoleikkejä
Tyypillinen ja kansainvälisesti tunnettu sokkoleikki on *Anna aasille häntä*. Leikkijöiden piirissä on "sokko", jonka silmät sidotaan. Seinälle on ripustettu vapaamuotoinen aasin kuva, kuitenkin hännätön. Sokkoa pyöritetään tarvittaessa vaikeusasteen mukaan huoneessa tai mahdollisesti jopa ulkona. Sokolle annetaan narusta punottu häntä ja nasta. Sokon on sitten koetettava löytää aasi ja asetettava sille häntä ja kiinnitettävä se nastalla mahdollisimman oikeaan paikkaan. Tätä voidaan käyttää pantinlunastuksessa tai esimerkiksi syntymäpäivillä tai muuten vain kilpailijoiden välisenä, mahdollisesti aikuistenkin välillä. Kilpailevien lasten ikä on syytä ottaa huomioon vaikeusastetta määrittäessä. Tälle leikille on monia variaatioita, esimerkiksi norsun häntä.

## Lähteet
Leah Williamson

**Leah Williamson** (s. 29. maaliskuuta 1997) on englantilainen jalkapalloilija. Hän on pelipaikaltaan puolustaja tai keskikenttäpelaaja. Hän on pelannut Englannin naisten maajoukkueessa 25. heinäkuuta 2025 mennessä 63 maaottelua ja tehnyt niissä viisi maalia. Ensimmäisen maaottelunsa hän pelasi kesäkuussa 2018. MM-kilpailuissa 2019 hän pääsi vaihtopelaajana kentälle muutamaksi minuutiksi neljännesvälieräottelun lopussa. EM-kilpailuissa 2022 hän voitti Englannin joukkueen kapteenina kultaa ja hänet valittiin turnauksen tähdistökentälliseen. MM-kilpailuihin 2023 Williamson ei saman vuoden huhtikuussa tapahtuneen loukkaantumisen vuoksi päässyt mukaan. EM-kilpailuissa 2025 hän pelasi jälleen Englannin joukkueen kapteenina ja voitti toistamiseen kultaa.

Williamson edustaa seuratasolla Englannin Superliigassa pelaavaa lontoolaisseura Arsenalia. Hän voitti Mestarien liigan vuonna 2025. Hän pelasi jo Arsenalin juniorijoukkueissa.

Williamson on yksityiselämänsä puolella seurustellut kauneuskuningatar Elle Smithin kanssa.

## Lähteet

## Aiheesta muualla
Konya Plummer

**Konya Plummer** (s. 2. elokuuta 1997) on jamaikalainen jalkapalloilija. Hän on pelipaikaltaan keskuspuolustaja. Hän on pelannut Jamaikan naisten maajoukkueessa vuoden 2019 MM-kilpailujen loppuun mennessä 20 maaottelua ja tehnyt niissä yhden maalin. Hän oli MM-kilpailuissa 2019 Jamaikan kapteeni ja pelasi joukkueen kaikki kolme ottelua alusta loppuun.

Plummer on pelannut Floridassa, Yhdysvalloissa Southeastern Universityn ja Keski-Floridan yliopiston joukkueissa.

## Lähteet
Ari Korvola

**Ari Korvola** on suomalainen toimittaja, joka tuli tunnetuksi Yleisradion ärhäkkänä ja uudenlaisia kerrontakeinoja käyttävänä ajankohtaistoimittajana ja tutkivana journalistina muun muassa televisio-ohjelmissa *[[Ajankohtainen kakkonen]]*, *A-mok* (1993–1994), *Kolmas aste* (MTV, 1995–1996), *[[MOT (televisio-ohjelma)|MOT]]* (1996–2011), *A-studio* ja muut A-ohjelmat sekä *Silminnäkijä*. Vuonna 2011 hänet kutsuttiin *[[Seura]]*-viikkolehden toimituspäälliköksi. Tästä tehtävästä hän jäi eläkkeelle keväällä 2018.

Muoniosta kotoisin oleva Korvola aloitti toimittajauransa Lapin Radiosta 1973 ja siirtyi pian Ylen tv-uutistoimitukseen Helsinkiin. Vuosina 1993–1994 hän teki Ylessä kokeellista, dramatisoitua ajankohtaisohjelmaa *A-mok* yhdessä Heikki Hiilamon, Jouko Salokorven, Kari Tervon ja Heikki Vuennon kanssa. Korvola toimi juontajana vuoden 1993 euroviisukarsinnoissa. 1990-luvun keskivaiheilla Korvola työskenteli jonkin aikaa MTV:n ajankohtaisohjelmassa *Kolmas aste*, kunnes palasi Yleisradioon syksyllä 1996 perustamaan tutkivan journalismin *MOT*-ohjelmaa yhdessä *[[Suomen Kuvalehti|Suomen Kuvalehdestä]]* rekrytoitujen Olli Ainolan, Martti Backmanin ja Jouni Tervon kanssa.

Syksyllä 2009 Korvola sai kiistanalaista mainetta tekemällä Ylen *Silminnäkijä*-ohjelmaan keskustapuoluetta lähellä olevasta Nuorisosäätiöstä niin sanotun ”lautakasajutun”, jossa syytettiin pääministeri Matti Vanhasta lahjoman vastaanottamisesta. Tapaus johti muun muassa Julkisen sanan neuvoston puheenjohtajan Pekka Hyvärisen eroon tehtävästään protestina siitä, ettei neuvoston enemmistö katsonut ohjelman rikkoneen hyvää journalistista tapaa.

Vuonna 2017 Korvola sai Aikakauslehtien päätoimittajayhdistyksen Julius-palkinnon. Sen perusteluissa Korvolaa luonnehdittiin tutkivan journalismin arvostetuksi veteraaniksi, jonka loikka Ylestä *Seuraan* oli yllättävä mutta onnistunut. Palkintolautakunnan mielestä Korvola on ”[t]inkimätön journalisti, vankkumattoman kriittinen ja immuuni ulkopuolisille vaikutus- ja painostusyrityksille, joita hänen vaalimallaan tontilla riittää yllin kyllin”.

## Lähteet

## Aiheesta muualla
*Ari Korvola Radio- ja tv-arkiston Ritva-tietokannassa
*
Lumefantriini

**Lumefantriini** (C30H32NCl3O) on aromaattisiin aminoalkoholeihin kuuluva orgaaninen yhdiste. Yhdistettä käytetään lääketieteessä malarian hoitoon yhdessä muiden lääkeaineiden kanssa. Lumefantriini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa lumefantriini on keltaista kiteistä ainetta. Yhdiste ei liukene veteen, mutta liukenee poolittomiin orgaanisiin liuottimiin esimerkiksi öljyihin. Lumefantriini on heikosti emäksistä. Lumefantriini on kiraalinen yhdiste ja molemmat sen enantiomeereista ovat lääkeaineena aktiivisia. Lumefantriinin *Plasmodium*-suvun malarialoisiota tappava vaikutus perustuu siihen, että se estää hemipolymeraasientsyymin toimintaa. Tämän seurauksena alkueläinten soluihin kertyy niille myrkyllistä protoporfyriini IX:n ja raudan kompleksia. Lumefantriinia käytetään yhdessä artemeetterin kanssa ja se annostellaan tablettina suun kautta. Yhdistelmä on teholtaan hyvä erityisesti alueilla, joilla meflokiini on menettänyt tehoaan vastustuskyvyn kehittymisen vuoksi.

## Haittavaikutukset
Lumefantriinin ja artemeetterin yhdistelmä on yleensä hyvin siedetty. Mahdollisia haittavaikutuksia voivat olla pääkipu, huimaus ja ruuansulatuskanavan oireet.

## Valmistus
Lumefantriinin synteesin lähtöaine on fluoreeni, joka kloorataan ensimmäisessä vaiheessa 2,7-dikloorifluoreeniksi. Seuraavassa vaiheessa tämä välituote reagoi klooriasetyylikloridin kanssa Friedel–Crafts-asylointireaktiolla ja muodostunut klooriesteri pelkistetään epoksidiksi kaliumboorihydridin avulla. Dibutyyliamiini reagoi epoksidiryhmän kanssa muodostaen aminoalkoholiryhmän. Lumefantriinin synteesin viimeinen vaihe on tämän välituotteen reaktio p-klooribentsaldehydin kanssa.
:

## Lähteet
Gustavo Gaviria

**Gustavo de Jesús Gaviria Rivero** (25. joulukuuta 1946 – 11. elokuuta 1990) oli kolumbialaisen huumeparonin Pablo Escobarin serkku. Gustavo kuoli 11. elokuuta 1990 pahoinpitelyn uhrina.
Gabriela Garton

**Gabriela Garton** (s. 27. toukokuuta 1990) on argentiinalainen jalkapalloilija. Hän on pelipaikaltaan maalivahti. Hän on pelannut Argentiinan naisten maajoukkueessa ennen vuoden 2019 MM-kilpailuja kaksi maaottelua ja oli varamaalivahtina vuoden 2019 MM-kilpailuissa.

## Lähteet
Marvel’s Avengers (vuoden 2020 videopeli)

**Marvel’s Avengers** on Crystal Dynamicsin ja Eidos-Montréalin kehittämä sekä Square Enixin julkaisema toimintapeli. Se julkaistiin Google Stadialle, Microsoft Windowsille, PlayStation 4:lle ja Xbox Onelle 4. syyskuuta 2020.

Pelaajat jotka omistavat pelin PlayStation 4:lla tai Xbox Onella, voivat saada sen ilmaiseksi PlayStation 5- tai Xbox Series X ja Series S -konsoleille. Peli myös tukee alustojen välistä pelaamista, esimerkiksi PS5-pelaajat voivat pelata PS4-pelaajien kanssa.

## Pelaaminen
Hahmojen kyvyt paranevat kokemuspisteillä, joita saa vastustajien voittamisesta. Hahmojen kykyjä parantavat varusteet löytyvät pelimaailmasta tai saa vastustajia voittamalla.

Pelissä olevat mikromaksut ovat käytössä kosmeettisiin esineisiin (asuihin, eleisiin, nimilaattoihin), jotka ovat värikoodattuja laadun mukaan.

## Juoni
Pelin tapahtumissa viitataan *A-Day*-päivän tapahtumiin, jonka jälkeen Kamala Khan saa supervoimat. Khan kokoaa hajonneet Kostajat yhteen.

## Ääninäyttelijät

## Vastaanotto
Pelistä on sanottu, että julkaisua edeltävä beetaversio ei tehnyt pelille oikeutta: se ohitti laajalti yksinpelikampanjan sisällön saadakseen pelaajat verkkopelitoimintaan. Pelissä on tiheään *elävää sisältöä* (*[[live service]]*).

## Kritiikki
Peli esiteltiin E3 2019 -tapahtumassa. Peli on herättänyt kritiikkiä hahmojen ulkoasusta. Pelissä olevat hahmot eivät näytä elokuvista tutuiksi tulleilta näyttelijöiltä. 
Crystal Dynamicsin Shaun Escayg on vastannut heidän halunneen tehdä alkuperäisen pelin joka palaa sarjakuvien juurille.

## Lähteet

## Aiheesta muualla
* Viralliset kotisivut
María Belén Potassa

**María Belén Potassa** (s. 12. joulukuuta 1988) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 29 maaottelua ja tehnyt niissä kahdeksan maalia. Hän on kuulunut maajoukkueeseen vuosien 2007 ja 2019 MM-kilpailuissa sekä vuoden 2008 olympialaisissa. MM-kilpailuissa 2019 hän ei saanut peliaikaa.

Potassa on pelannut seuratasolla muun muassa Boca Juniorsissa ja UAI Urquizassa.

## Lähteet
Lotta Merenmies

**Lotta Johanna Merenmies** (s. 9. elokuuta 1981 Helsinki) on suomalainen juontaja, näyttelijä, radiopersoona, motivaatiopuhuja ja Instagram-vaikuttaja. 

Merenmies on tehnyt sivuosia, usein poliisin rooleja, elokuvassa *[[Uhma (vuoden 2025 elokuva)|Uhma]]* (2025) sekä televisiosarjoissa *[[Aallonmurtaja (televisiosarja)|Aallonmurtaja]], [[Ex-onnelliset]], [[Helsinki-syndrooma]], [[Karkurit (televisiosarja)|Karkurit]], [[Karppi (televisiosarja)|Karppi]], [[Keisari Aarnio]], [[Kiitos elämä]], [[Kolmistaan (televisiosarja)|Kolmistaan]], [[Luottomies]], [[Pää edellä]] ja [[Syke (televisiosarja)|Syke]]*.

Hän on ollut radiotoimittajana Radio Cityssä, vuosina 2016–2019 toimineessa Business FM:ssä ja sen jälkeen Radio Keskisuomalaisessa. Vuonna 2025 Merenmies aloitti juontajana Pop FM -radiokanavalla.

Merenmies on kilpaillut Fitness Classic Masters SM-kilpailuissa vuonna 2016.

## Lähteet
Dalila Ippólito

**Dalila Ippólito** (s. 24. maaliskuuta 2002) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä kolme maaottelua. MM-kilpailuissa hän pääsi vaihtopelaajana kentälle Argentiinan viimeisessä alkulohko-ottelussa.

Ippólito edustaa kotimaassaan River Platea.

## Lähteet
Natalie Juncos

**Natalie Juncos** (s. 28. joulukuuta 1990) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä kuusi maaottelua. MM-kilpailuissa hän ei saanut peliaikaa.

Juncos on syntynyt Yhdysvalloissa ja hänen vanhempansa ovat olympialaisissa Argentiinaa edustaneita uimareita.

## Lähteet
Milagros Menéndez

**Milagros Menéndez** (s. 23. maaliskuuta 1997) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä neljä ottelua ja tehnyt niissä yhden maalin. MM-kilpailuissa hän pääsi vaihtopelaajana kentälle viimeisessä alkulohko-ottelussa Skotlantia vastaan ja teki Argentiinan ensimmäisen maalin koko kisoissa.

## Lähteet
Joyner Lucas

**Gary Maurice Lucas, Jr.** (syntynyt 17. elokuuta 1988), taiteilijanimeltään **Joyner Lucas** on yhdysvaltalainen rap-artisti ja laulaja. Hän syntyi afroamerikkalaiselle isälle ja valkoihoiselle äidille. Lucas nousi suuren yleisön tietoisuuteen kappaleellaan "Ross Capicchioni" vuonna 2015. Sen jälkeen Lucas on julkaissut 5 mixtapea ja 20 singleä.

Lucas on ollut ehdolla kaksi kertaa Grammy-palkinnon saajaksi: ”Im Not Racist” parhaana musiikkivideona ja ”Lucky You” parhaana rap-kappaleena.

Lucasin debyyttialbumi *[[ADHD (albumi) |ADHD]]* julkaistiin 27. maaliskuuta 2020.

## Diskografia

### Mixtapet

* 
* 
* 
* 

## Singlet

* "F*ck Your Feelings" (2014)
* "Finally Home" (2014)
* "Intervention" (2014)
* "Ross Capicchioni" (2015)
* "Half Nigga" (2015)
* "I'm Sorry" (2016)
* "Happy Birthday" (2016)
* "Say Hello to Adele" (2016)
* "Ultrasound"(2017)
* "Winter Blues" (2017)
* "I'm Not Racist" (2017)
* "Stranger Things" (2018)
* "Frozen" (2018)
* "I Don't Die" (2018)
* "I Love" (2018)
* "Just Let Go" (2019)
* "Devil's Work" (2019)
* "Isis" (2019)
* "Broke and Stupid" (2019)
* "10 Bands" (2019)
* "Revenge" (2020)

## Lähteet
Peipun koulu

**Peipun koulu** oli Satakunnan Merikarvialla Peipun kylässä vuosina 1927–2005 toiminut alakoulu.

## Historiaa
1900-luvun alussa peippulaiset kävivät koulua pitkän matkan takana Köörtilässä. Kun koulun oppilasmäärä aina vain lisääntyi, alettiin pohtia joko koulun laajentamista ja oman koulun perustamista Peippuun. Jälkimmäinen vaihtoehto voitti, ja johtokunta piti ensimmäisen kokouksensa Kantolassa syksyllä 1926, kokoonkutsuja Kalle Kantola. Koulun pitopaikasta pyydettiin tarjouksia, joista kunnanvaltuusto hyväksyi Alakylässä sijaitsevan, Juho Merimaan omistaman Härkkelin talon. Sen remonttia odotellessa koulu pääsi alkuun  Mahlamäessä eli Kantolassa syksyllä 1927. Alakoulua piti kymmenisen ensimmäistä vuotta sama opettaja vuorovuosin Härkkelissä ja vuoroin Lammelan koulussa. Kun kouluun saatiin toinenkin opettaja, alakoulutoiminta muutettiin kokovuotiseksi.

Uutta koulurakennusta saatiin Peipussa odottaa vuoteen 1954 saakka, ja silloinkin se oli pienempi kuin mitä oli kaavailtu. Suurten ikäluokkien myötä ahtaassa koulussa oli enimmillään 1960-luvun alkupuolella kolme opettajaa, seitsemän luokkaa ja yli 80 oppilasta. Jatkokoulu ja seitsemäs luokka siirrettiin Ylikylään, jonne perustettiin 2-vuotinen kansalaiskoulu.

1960-luvulta alkaen oppilasmäärä alkoi vähentyä niin, että vuonna 1988 oppilaita oli enää parikymmentä. Peipun koulu toimi silti vuoteen 2005 saakka.

Vuodesta 1959 Peipun koulun opettajana toiminut Reijo Ostamo laati koulun 75-vuotishistoriikin, joka julkaistiin 2002.

## Lähteet

## Kirjallisuutta
*Ostamo, Reijo (toim.): *Peipun koulu 75 vuotta.* Peipun koulun 75-vuotisjuhlatoimikunta, 2002. .
Maria Giuseppa Robucci

**Maria Giuseppa Robucci-Nargiso** (20. maaliskuuta 1903 Poggio Imperiale, Italia – 18. kesäkuuta 2019 Poggio Imperiale, Italia) oli pitkäikäinen italialainen nainen ja kuollessaan tiettävästi Euroopan vanhin ja maailman toiseksi vanhin ihminen. Hän oli vain kaksi kuukautta nuorempi kuin maailman vanhin ihminen, japanilainen Kane Tanaka. Robucci tunnettiin paikallisesti nimellä Nonna Peppa. Hänellä oli viisi lasta, yhdeksän lapsenlasta ja 16 lapsenlapsenlasta.

## Lähteet
Aarrekammio

**Aarrekammio** () oli antiikin kreikkalaiselle arkkitehtuurille ominainen rakennus, jota käytettiin votiivilahjojen säilyttämiseen. Aarrekammioita sijaitsi erityisesti merkittävillä yleiskreikkalaisilla pyhäkköalueilla ja kulttipaikoilla, kuten Delfoissa, Deloksella ja Olympiassa, ja niitä pystyttivät eri kaupunkivaltiot vaurauttaan ja mahtiaan osoittaakseen.

Aarrekammiot näyttivät tyypillisesti pieniltä kreikkalaisilta temppeleiltä. Ne edustivat useimmiten doorilaista tyyliä ja *[[distylos in antis]]* -tyyppiä, toisin sanoen niiden julkisivussa oli kaksi pylvästä. Parhaiten tunnettu esimerkki on Delfoin Ateenalaisten aarrekammio, joka on kunnostettu. Eräät aarrekammiot edustivat joonialaista tyyliä, mutta niissä oli tyypillisten joonialaisten pylväiden sijasta karyatidipylväät. Myös aiolialaista tyyliä edustaneita aarrekammioita tunnetaan. Joissakin temppeleissä, kuten Parthenonissa, aarrekammiona käytettiin takaosan opisthodomosta.

## Esimerkkejä

* Apollonin pyhäkköalueen aarrekammiot, Delfoi, mm.:
** Aiolialaisten aarrekammio
** Ateenalaisten aarrekammio
** Boiotialaisten aarrekammio
** Knidoslaisten aarrekammio
** Korinttilaisten aarrekammio
** Kyreneläisten aarrekammio
** Megaralaisten aarrekammio
** Poteidaialaisten aarrekammio
** Sifnoslaisten aarrekammio
** Sikyonilaisten aarrekammio
** Thebalaisten aarrekammio
* Athene Pronaian pyhäkköalueen aarrekammiot, Delfoi
** Doorilainen aarrekammio
** Massalialaisten aarrekammio
* Deloksen pyhäkköalueen aarrekammiot
* Heraionin aarrekammiot, Samos
* Olympian pyhäkköalueen aarrekammiot:
** I Sikyonilaisten aarrekammio
** II Syrakusalaisten aarrekammio
** III Epidamnoslaisten aarrekammio
** IV Byzantionlaisten aarrekammio
** V Sybarislaisten aarrekammio
** VI Kyreneläisten aarrekammio
** VII Tuntematon aarrekammio
** IX Selinuslaisten aarrekammio
** X Metapontionlaisten aarrekammio
** XI Megaralaisten aarrekammio
** XII Gelalaisten aarrekammio

## Lähteet

## Aiheesta muualla
Andron

**Andron** () oli antiikin kreikkalaisessa arkkitehtuurissa miesten pitohuone yksityistalossa. Andronit olivat kreikkalaisen yksityistalon merkittävin tila, ja niitä käytettiin miesten keskinäisiin symposion-aterioihin.

Andronit sijaitsivat yleensä lähellä talon sisäänkäyntiä ja erillään muista huoneista. Huoneet oli yleensä reunustettu ruokailuun käytetyillä leposohvilla, ja niiden lattiat oli varsinkin hellenistisellä ja roomalaisella kaudella koristeltu lattiamosaiikeilla.

Laajemmassa mielessä miesten osaa asuinrakennuksesta kutsuttiin nimellä *andronitis* (). Naisten huoneita kutsuttiin nimellä gynaikeion, ja laajemmin naisten osaa rakennuksesta nimellä *gynaikonitis* ().

## Lähteet
Gynaikeion

**Gynaikeion** (, myös , ; ) oli antiikin kreikkalaisessa arkkitehtuurissa naisten huoneiden nimitys yksityistalossa. Laajemmassa mielessä naisten osaa asuinrakennuksesta kutsuttiin myös nimellä *gynaikonitis* ().

Miesten tilaa kutsuttiin vastaavasti nimellä andron.

## Lähteet